УАЗ-451УАЗ-451УАЗ-451 на ВікісховішчыУАЗ-451 на ВікісховішчыАгульныя даныя

|  |  |
| --- | --- |
| Вытворца: | УАЗ |

|  |  |
| --- | --- |
| Выпуск: | 1961—1982 |

|  |  |
| --- | --- |
| Зборка: |  СССР |

Дызайн

|  |  |
| --- | --- |
| Тып(ы) кузавы: | 4‑дзв. фургон (2‑месн.) |

|  |  |
| --- | --- |
| Колавая формула: | 4×2 
  |

На рынку

|  |  |
| --- | --- |
| Папярэднік**Папярэднік**няма | Пераемнік**Пераемнік**няма |

**УАЗ-451** — грузапасажырскія аўтамабілі з колавай формулай 4×2, якія вырабляліся на Ульянаўскім аўтамабільным заводзе з 1961 па 1982 год.

Было выраблена 83 449 аўтамабіляў сямейства «УАЗ-451».

Мадыфікацыі
-----------

* **УАЗ-451** — суцэльнаметалічны фургон.
* **УАЗ-451Д** — бартавы грузавік з двухмеснай кабінай.
* **УАЗ-451А** — санітарны. Серыйна не выпускаўся, а існаваў толькі ў вопытных узорах.
* **УАЗ-451В** — 9-месны мікрааўтобус вагоннай кампаноўкі.

Апісанне канструкцыі
--------------------

Пры знешнім падабенстве мадэляў УАЗ-450 і УАЗ-451 паміж машынамі меліся прынцыповыя адрозненні як у кампаноўцы, так і агрэгатнай базе.
Для заднепрываднага УАЗ-451 было распрацавана прынцыпова новае шасі. Галоўным адрозненнем новай платформы стала плоская рама лесвічнага тыпу і ссунуты назад і ўніз адносна пярэдняй восі рухавік — у параўнанні з аўтамабілямі ГАЗ-69 і УАЗ-450 пярэдні тарэц блока рухавіка быў ссунуты на 220 мм назад. Гэта спрыяла паляпшэнню разважвання і дазваляла павялічыць прастор у кабіне.
Новая архітэктура дазволіла пасля стварыць другое пакаленне ўсюдыходаў — УАЗ-452.

Кузаў аўтамабіля-фургона *УАЗ-451 (-451М)* — суцэльнаметалічны фургон, вагоннага тыпу, чатырохдзверны (трое бакавых дзвярэй, задняя двухстворкавая). Звонку адрозніць ад фургонаў УАЗ-450 можна было толькі па наяўнасці бакавых дзвярэй грузавога адсека.
Кабіна грузавога *УАЗ-451Д (-451ДМ)* — двухмесная, размешчана над рухавіком; кузаў — драўляная платформа з трыма бартамі.

Першыя чатыры гады аўтамабілі камплектаваліся рухавікамі і трохступеньчатымі каробкамі перадач ад *УАЗ-450*. У 1965 годзе, з пачаткам выпуску УАЗ-452, абодва сямействы атрымалі чатырохступенчатыя каробкі перадач і рухавік *ЗМЗ-451*.
Рухавік — карбюратарны, радны, чатырохцыліндравы з вадкасным астуджэннем і працоўным аб'ёмам 2445 см³. Ад рухавіка ГАЗ-21 ён адрозніваўся канструкцыяй крышкі каромыслаў, паддону картара, кранштэйнаў мацавання падушак пярэдняй апоры рухавіка і тэрмастата. З восені 1969 года вытворчасць гэтага рухавіка пачалася на Ульянаўскім маторным заводзе, і рухавік атрымаў пазначэнне *УМЗ-451*. У 1971 годзе пачалася вытворчасць мадэрнізаванага рухавіка *УМЗ-451М* магутнасцю 75 к.с. На аўтамабіле з'явілася чатырохступеньчатая каробка перадач са змененым прывадам і рычагом, усталяваным на паветраводзе.

Для павелічэння грузападымальнасці да 1000 кг ужытыя ўзмоцненыя пярэднія і заднія рысоры, узмоцнены вядзёны дыск счаплення, падвышаны ціск у шынах. Таксама ў рулявым механізме ўжыты ролік вала сошкі ад аўтамабіля ГАЗ-51. У ступіцах пярэдніх колаў усталёўваліся ролікавыя канічныя падшыпнікі наўзамен шарыкавых радыяльна-упорных. Было зменена размяшчэнне органаў кіравання: руля, педаляў і рычага стаяначнага тормаза. Змененыя пярэдняя панэль, капот і паветравод кузава і кабіны. Пярэднія дзверы кабіны абсталяваны апусканым шклом.

Мадэрнізаваныя ў 1965 годзе "451-я" атрымалі ў індэксе дадатковую літару "М".

Машыны на базе УАЗ-451
----------------------

### УАЗ-451С

**УАЗ-451С** — эксперыментальны паўгусенічны снегаход. Камплектаваўся зменным сезонным абсталяваннем для пераадолення снежнага бездарожжа і цаліны. Замест пярэдніх колаў усталёўваліся металічныя кіраваныя лыжы, а замест задніх — гума-металічныя гусенічныя рухачы. Было выпрабавана некалькі варыянтаў. На першым прадугледзелі зняцце колаў і ўстаноўку замест іх лыж. На другім (**УАЗ-451С2**) — колы здымаць не было неабходнасці — лыжы мацаваліся прама на іх.

### У-131

**У-131** — электрамабіль на шасі УАЗ-451ДМ з сістэмай электрасілкавання на пераменным току, распрацаваны кіраваннем «Главмосавтотранс» сумесна з УНДІЭМ Мінэлектратэхпрама.

Акумулятары месціліся ў кузаве фургона, таму ўнутраны аб'ём быў невялікі, а грузападымальнасць складала ўсяго 500 кг пры поўнай сваёй масе 2400 кг. У 1974 годзе выраблена партыя з пяці электрамабіляў. Эксплуатавалі машыны на 34-м аўтакамбінаце «Мосторгтранса» для перавозкі мясных і каўбасных вырабаў.

### УАЗ-451МІ

**УАЗ-451МІ** (руск.: УАЗ-451МИ) — электрамабіль з сістэмай электраабсталявання на пераменным току, з зараднай прыладай, змантаванай на электрамабілі, што дазваляла падзараджаць акумулятары машыны ў любым месцы прама ад гарадской электрасеткі.

Кузаў гэтага электрамабіля амаль не адрозніваўся ад серыйнага суцэльнаметалічнага фургона.
Пад рамай машыны знаходзіліся вялікія чорныя скрыні для акумулятараў, а дэкаратыўная рашотка радыятара была замененая адмысловай «глухой» панэллю, афарбаванай пад колер самога аўтамабіля.
У кабіне толькі спідометр заставаўся на звыклым месцы, на месцы астатніх стандартных прыбораў — вольтметры і амперметры ў чорных пластыкавых карпусах.
Замест рычага КП быў вялікі рычаг выключэння «масы». Дзве педалі — «ход» і «тормаз».

У 1978 годзе выраблена партыя.

### УАЗ-3801

**УАЗ-3801** — электрамабіль з сістэмай электраабсталявання на пераменным току.

Акумулятарны адсек з-пад рамы зноў перамясціўся ў кузаў фургона, і для доступу да яго былі зробленыя адмысловыя люкі з кожнага борта. 
Пры гэтым правыя бакавыя дзверы фургона прыйшлося значна скараціць знізу, а падлога кузава ўнутры грузавога адсека зроблена ступеньчатай, з пандусам над акумулятарным адсекам.

У 1981 годзе пабудавана каля 30 машын.

### ЛуМЗ-946

**ЛуМЗ-946** — рэфрыжэратар грузападымальнасцю 500 кг, які выпускаўся Луцкім машынабудаўнічым заводам на базе УАЗ-451М.

Гэтыя машыны абсталёўваліся машынна-акумуляцыйнай сістэмай: у кабіне замест пасажырскага сядзення ўсталёўваліся халадзільныя агрэгаты ФГК-07, якія працавалі ад вонкавай электрасеткі, а ў кузаве — два акумулятары холаду. Для поўнай зарадкі акумулятараў холаду патрабавалася 6 гадзін, пасля чаго неабходная тэмпература ў кузаве магла падтрымлівацца на працягу 12-24 гадзін (у залежнасці ад рэжыму работы аўтамабіля).

Зноскі
------

1. ↑  *Автолегенды СССР. УАЗ-451М* («DeAgostini») **№106**: с.10. 2013. ISSN 2071-095X.  (руск.)
2. ↑  К 60-летию семейства УАЗ-450. "Таблетка" вечной молодости. Часть 1. История медицинских "Буханок" в стандартном кузове. Советский период // mpark.pro  (руск.)
3. ↑  *Автолегенды СССР. УАЗ-452Д/УАЗ-3303* («DeAgostini») **№101**: с. 6–7, 10. 2012. ISSN 2071-095X.  (руск.)
4. ↑  Легенда отечественного автопрома УАЗ-450 отмечает юбилей // gruzovikpress.ru  (руск.)
5. 1 2  «Буханка» на все случаи жизни. Как создавался самый востребованный УАЗ // abw.by  (руск.)
6. 1 2 3  «Электромолния» для колбасы // *Грузовик Пресс* : часопіс. — 2006. — № 11.  (руск.)
7. ↑  *Автолегенды СССР. Грузовики. ЛуМЗ-890* («DeAgostini») **№12**: с.12. 2017. ISSN 2071-095X.  (руск.)

Літаратура
----------

* *Автолегенды СССР. УАЗ-451М* («DeAgostini») **№106**. 2013. ISSN 2071-095X.  (руск.)
* *Краткий автомобильный справочник НИИАТ. Издание пятое, переработанное и дополненное.*. М.: «Транспорт». 1967. p. 110-117, 315-317.  (руск.)
* *Краткий автомобильный справочник НИИАТ. Издание десятое, переработанное и дополненное.*. М.: «Транспорт». 1985. p. 56-57.  (руск.)
* Новая техника: Микроавтобус УАЗ-451В // *За рулём* : часопіс. — 1959. — № 04. — С. 25.  (руск.)
* Новости советской техники: Ульяновский завод приступает к серийному выпуску новых автомобилей // *За рулём* : часопіс. — 1965. — № 09. — С. 10-11.  (руск.)
* Ульяновские снегоходы // *Грузовик Пресс* : часопіс. — 2012. — № 08.  (руск.)
* Автомобиль УАЗ-450 глазами конструктора. Дальнейшее развитие конструкции первого семейства автомобилей вагонной компоновки // *Панорама УАЗ* : газета. — 31 мая 2017. — № 16 (8317). — С. 5.  (руск.)

Спасылкі
--------

* 75 лет УАЗ: Снегоход // uaz.ru  (руск.)
* 75 лет УАЗ: Электромобили УАЗ // uaz.ru  (руск.)
* "Буханке" - 60 лет. Легенда автопрома все еще в строю и уходить не собирается // abw.by  (руск.)

Гл. таксама
-----------

* Лагатып Вікісховішча На Вікісховішчы ёсць медыяфайлы па тэме **УАЗ-451**

| ⛭Аўтамабілі УАЗ |
| --- |
| Легкавыя аўтамабілі: | ГАЗ-69 • УАЗ-469 • УАЗ-3151 • УАЗ-469Б • УАЗ-31512 • УАЗ-31514 • УАЗ-31519 • УАЗ-3153 • УАЗ Барс • УАЗ Хантэр • УАЗ-3160 • УАЗ Сімбір • УАЗ Патрыёт |
| Мікрааўтобусы: | УАЗ-450 • УАЗ-451 • УАЗ-452 • УАЗ-3741 • УАЗ-3909 • УАЗ-39625 • УАЗ-3962 • УАЗ-2206 • УАЗ-396259 • УАЗ-39099 |
| Грузавыя аўтамабілі: | УАЗ-450Д • УАЗ-451Д • УАЗ-452Д • УАЗ-3303 • УАЗ-33036 • УАЗ-39095 • УАЗ-39094 • УАЗ-2360 • УАЗ Карго • УАЗ Профі |
| Эксперыментальныя і несерыйныя: | УАЗ-460 • УАЗ-462 • УАЗ-468 • УАЗ-470 • УАЗ-471 • УАЗ-492 • УАЗ-2970 • УАЗ-3171 • УАЗ-3172 • УАЗ-3727 • УАЗ-3801 • УАЗ-3907 • УАЗ-3972 • УАЗ-3165 |